Pastor bonus

Apoštolská konštitúcia Pastor bonus o rímskej kúrii bol dokument vydaný pápežom Jánom Pavlom II. dňa 28. júna 1988, platný od 1. marca 1989 do 4. júna 2022, ktorým došlo na konci 20. storočia k reforme a reorganizácii rímskej kúrie. Konštitúcia vymedzovala kompetencie štátneho sekretariátu, kongregácií, pápežských rád a ďalších súčastí pápežskej kúrie. Ďalej stanovovala normy biskupských vizít Ad limina apostolorum v Ríme aj vzťahy medzi Apoštolským stolcom a cirkvami v jednotlivých krajinách či biskupskými konferenciami.

Pastor bonus tiež umožňovala členstvo v dikastériách rímskej kúrie pre kňazov, rehoľníkov, diakonov a laikov, čo bolo predtým vyhradené iba kardinálom.

V marci 2022 pápež František vyhlásil novú apoštolskú konštitúciu Praedicate evangelium (Hlásajte evanjelium), ktorá s účinnosťou od 5. júna 2022 dokument Pastor bonus plne ruší a nahrádza. Na čele vrcholných orgánov Vatikánu nemusí naďalej pôsobiť iba duchovný, ale aj pokrstení laici vrátane žien.

 Referencie 

 Externé odkazy 
 Text konštitúcie Pastor Bonus na stránkach Vatikánu 
 Text na stránkach KBS

 Zdroj 

Kategória:Rímska kúria
Kategória:Ján Pavol II.